10 vortoj multe atentataj de ĉinaj retumantoj
#000000
En la 8-a de februaro la retejo de la ĵurnalo Renmin Ribao komencis enketadon pri temoj plej atentataj de retumantoj dum la ĉi-jaraj du sesioj, t.e. sesio de Tutlanda Popola Kongreso kaj sesio de Tutlanda Komitato de Ĉina Popola Politika Interkonsiliĝa Konferenco. Ĝis la 15-a horo de la 27-a de februaro la enketon respondis 4 212 368 homoj. Laŭ la enketado, la plej atentataj temoj estas batalo kontraŭ koruptado, socia asekuro, eduka reformo, medicina reformo, forigo de malriĉeco, sistemo pri loĝado, reformo kaj pordmalfermo, mediprotektado, prosperigo de la kamparo, laŭleĝa regado de ŝtato.
#000001
"Batalo kontraŭ korupto" sepfoje estis la plej atentata fokuso en la enketoj pri la du sesioj dum la pasintaj 16 jaroj, kaj ĉi-jare ĝi refoje okupis la unuan lokon en la fokusaj vortoj.
#000003
Krome, laŭ homoj el 16 provincoj kaj municipoj de Ĉinio, kiuj estis enketitaj surstrate, "batalo kontraŭ korupto en bazaj lokoj" estas vaste atentata, kaj multaj retumantoj opinias, ke korupto en bazaj lokoj havas pli grandan influon al popola vivo.
#000004
40% de la retumantoj atentas socian asekuron por sole vivantaj maljunuloj
#000005
Dum multaj jaroj "socia asekuro" estis vaste atentata temo dum la du sesioj. En la ĉi-foja enketado, 40% de la retumantoj opinias, ke mankas al sole vivantaj maljunuloj socia asekuro.
#000006
Laŭ multaj retumantoj, malgraŭ disvolvado de servindustrio por maljunuloj, restas ankaŭ problemoj, kiel nesufiĉo de provizado de servekipaĵoj, alta kosto kaj malbona kvalito de maljunulejoj. Krome kiel perfektigi prioritatan asekuron kaj profesian flegadon al grandaĝuloj, kiuj ne povas memzorgi, estas malfacila problemo, kaj postulas senprokrastan solvon.
#000007
Batalo kontraŭ korupto, socia asekuro kaj medicina reformo estis fokusoj atentataj dum la lastaj du jaroj, kaj ĉi-jare eduka reformo aperis en la unuaj tri lokoj de la listo de vortoj plej atentataj.
#000008
Pri reformo de sistemo pri enirekzameno de universitatoj, ĉirkaŭ 30 procentoj da retumantoj opinias, ke la afero, kiu postulas urĝan solvon, estas, ke malsamaj regionoj havas malsamajn ekzamenojn en akcepto de novaj studentoj, kaj 24% de la enketitoj esperas perfektigi politikojn pri enirekzameno de superaj lernejoj ekster hejmloko.
#000009
Ĉi-jaro estas la 40-a datreveno de reformo kaj pordmalfermo. Ĉinaj retumantoj havas proprajn spertojn pri ŝanĝoj de Ĉinio en la pasintaj 40 jaroj. Laŭ ili, kiel antaŭenigi "sistemecon, unuecon kaj kooperecon de reformo" estas afero, kiu postulas solvon, por profundigi reformon kaj pligrandigi pordmalfermon.
#000011
Krome ankaŭ "prosperigo de la kamparo" fariĝis fokuso vaste diskutata de retumantoj. 40 procentoj de la retumantoj konstatis, ke en konstruado de la kamparo estas kelkaj problemoj kiuj postulas senprokrastan solvon, ekzemple, malforta kapablo de estroj de vilaĝaj komitatoj, neperfektaj infrastrukturoj kaj malbonaj sanitaraj kondiĉoj. Pli ol 30% de la retumantoj opinias, ke kunordigita antaŭenpuŝo kun urbanizado kaj tuteca planado estas grava metodo por prosperigi la kamparon. Krom tio, kiel disvolvi grandskalan, bonkvalitan kaj altefikan agrikulturon estas la temo plej zorgata de retumantoj.
#000012